#### Dokumentasjon av balansen

Kravet til dokumentasjon av balansen i bokføringsloven har som formål å få bekreftet at eiendeler, egenkapital og gjeld er fullstendig presentert, eksisterer og at de tilhører kommunen. Kommunens avstemming av alle balansekonti i regnskapet bekrefter nøyaktighet og at verdiene er reelle. Alle konti i balansen skal være avstemt. Virksomheten skal redegjøre for uavklarte poster.

Det er **ikke** nødvendig at alle konti i balansen spesifiseres her, men noten skal inneholde kommentarer til avstemming av balansekonti, herunder bankkonti. Virksomheten skal opplyse om de er ajour med avstemmingene, og i tillegg kommentere om det er knyttet usikkerhet til poster i balanseregnskapet som kan medføre vesentlige regnskapsmessige konsekvenser for virksomheten. Det vises i denne sammenheng til byrådets rundskriv nr. 23/2002 «Internkontroll i økonomiforvaltningen i Oslo kommune».

Virksomheten skal som minimum oppgi følgende:

| **Handling** | **Hovedreferanse** | **Ja, Nei,  Ikke aktuell** | **Evt. merknader** |
| --- | --- | --- | --- |
| ***Dokumentasjon av balansen*** | | | |
| Foreligger det dokumentasjon av alle balanseposter med mindre de er ubetydelige? | BL § 11, 1. ledd |  |  |
| ***Dokumentasjon av bankinnskudd, lånegjeld, kontanter og lignende*** | | | |
| Inneholder dokumentasjonen av bankinnskudd og lånegjeld oppgaver fra finansinstitusjoner over mellomværende | BF § 6-2, 1. ledd BF § 6-2, 2. ledd |  |  |
| Er kontantbeholdning opptelt ved årets slutt |  |  |  |
| Er opptelling dokumentert med hvem som har foretatt opptellingen og på hvilket tidspunkt? |  |  |  |
| ***Dokumentasjon av avsetninger, nedskrivninger mv.*** | | | |
| Omfatter dokumentasjon av poster som er verdsatt etter vurdering minst opplysninger om beregningsmetode og de forutsetninger som beregningen bygger på? | BF § 6-4 |  |  |

#### Behandling av merverdiavgift og merverdiavgiftskompensasjon

Virksomheten skal ved å fylle ut de to tabellene nedenfor med **ja, nei eller delvis** bekrefte om kravene er oppfylt eller ikke.

| **Kontroll** | **Ja,  Nei** | **Hvis Ja:** | **Ja, nei, delvis** | **Kommentar** |
| --- | --- | --- | --- | --- |
| Krever virksomheten kompensasjon av merverdiavgift? |  | Ytterligere informasjon er ikke nødvendig | Ikke aktuell | Ikke aktuell |
| Krever virksomheten fradrag for merverdiavgift? |  | Er virksomheten særskilt eller frivillig registrert? |  | *Hvis ja/delvis, beskriv type registrering:* |
| Krever virksomheten forholdsmessig kompensasjon/fradrag for merverdiavgift? |  | Foreligger det en ajourført dokumentasjon og oversikt over fordelingsnøklene som benyttes og begrunnelsen for disse, som enkelt kan fremlegges på forespørsel? |  | *Hvis nei/delvis, kommenter:* |
| Forekommer det utleie av eiendommer og arealer? |  | Foreligger det en oversikt over utleiearealene og MVA-behandlingen for disse? |  |  |
| Har virksomheten kartlagt om den har økonomisk aktivitet som kan være i konkurranse med andre som ikke er kompensasjonsberettiget? |  | Er det gjennom kartleggingen vurdert at virksomheten kan ha slik økonomisk aktivitet? |  | *Hvis ja/delvis, foreligger det en oversikt over denne økonomiske aktiviteten og de vurderinger som er gjort?* |
| Er det inngått avtale med utbygger om justeringsrett eller justeringsplikt? |  | Bruk kommentarfeltet for å angi: - årstall for avtaleinngåelse - henvisning til evt. byråds-/bystyresak - om avtalen er inngått direkte med utbygger | ikke aktuell |  |

**NB**: Excel-malen som er vedlagt rundskrivet skal brukes til å utarbeide tabellen. I tillegg til å inngå i redegjørelsen, skal den utfylte Excel-tabellen vedlegges separat ved innsendelse av regnskapet iht. punkt 7 Teknisk del.

Merverdiavgiftsloven kapittel 9 og tilhørende forskrift kapittel 9, merverdiavgiftskompensasjonsloven § 16 og tilhørende forskrift § 6 gir reglene for justeringer av henholdsvis merverdiavgift og merverdiavgiftskompensasjon og dokumentasjon av dette. Reglene i mval. om dokumentasjon skal legges til grunn også for justering av merverdiavgiftskompensasjon.

Status i forhold til justeringsreglene skal fremgå av følgende tabell:

| **Kontroll** | **Justering av merverdiavgift**  (mval. kap 9, fmval. kap 9) | **Justering av merverdi-avgiftskompensasjon**  (kompl. § 16, fkompl. § 6) |
| --- | --- | --- |
| Dokumentasjon ved anskaffelse av kapitalvarer er utarbeidet iht. fmval. § 9.1.2 |  |  |
| Dokumentasjon vedr. bruk av kapitalvarer er utarbeidet iht. fmval. § 9.1.3 |  |  |
| Behov for justering er vurdert |  |  |
| Det er foretatt justering i termin 6 |  |  |
| Dokumentasjon av justeringen iht. fmval. §§ 9.3.3 og 9.7.2 er utarbeidet |  |  |

Forkortelser:

fmval. – forskrift 15.12.2009 nr. 1540 til merverdiavgiftsloven (merverdiavgiftsforskriften)

fkompl. – forskrift 12.12.2003 nr. 1566 om kompensasjon av merverdiavgift til kommuner, fylkeskommuner mv. (kompensasjonsforskriften)

kompl. – lov 12.12.2003 nr. 108 om kompensasjon av merverdiavgift for kommuner, fylkeskommuner mv.

mval. – lov 19. juni 2009 nr. 58 om merverdiavgift (merverdiavgiftsloven)

#### Kontroll av innberetningspliktige ytelser

Eventuelle særskilte avvik/forhold som krever en mer utdypende forklaring omtales i noten, **men selve oversikten skal ikke tas inn i noten**.

Kommunen skal utarbeide en samlet avstemming av lønnsinnberettede ytelser mot regnskapsførte i forbindelse med innberetningen av oppgavepliktige ytelser. Det skal ikke forekomme differanser mellom innrapportert fra HR-systemet og regnskapsført i Agresso økonomi ved årets slutt.

UKE v/Team regnskapsrapportering har hver måned i 2022 satt opp de samlede oversiktene over oppgavepliktige arter HR-systemet og Agresso økonomi for hver enkelt virksomhet. Oversikter med avvik har blitt sendt aktuell virksomhet for kontroll og korreksjon. I forbindelse med årsavslutningen vil UKE v/ Team regnskapsrapportering sette opp og sende ut denne oversikten til alle virksomheter, uavhengig av om det finnes avvik. Virksomheten skal undersøke og forklare eventuelle avvik direkte i merknadskolonnen i den tilsendte oversikten. Denne skal arkiveres lokalt som dokumentasjon på at avstemmingen er foretatt.

Eventuelle særskilte avvik/forhold som krever en mer utdypende forklaring omtales i noten, **men selve oversikten skal ikke tas inn i noten**.